Kui artiklites hoitakse lahus teteeni lihtinimesi ja iseseisvuslasi, kujutatakse viimaseid kas kurjategijatena või islamifundamentalistidena, mõlemal  juhul neist distantseerudes. Näiteks: "Üks on selge, terroristid on kõrgema kategooria kurjategijad. Sõltumata sellest, kes nad on või kelle aateid nad väidetavalt esindavad. Seda enam, et kurjus tundub koonduvat Al-Qaeda-sarnaste, tõeliselt globaliseerunud terroriorganisatsioonide kontrolli alla. Millise väikerahva või vähemusrahvuse huve me siis õigupoolest kaitseme, tehes järeleandmisi nende organisatsioonide liikmetele?" (Jaak Lippmaa Postimehes 21.9.2004).